# El Museo Universal

El Museo Universal va ser una revista espanyola del segle xix, amb periodicitat quinzenal en un primer moment, per passar més tard a ser setmanal. Es va publicar entre 1857 i 1869 i contenia una notable quantitat de làmines i gravats. Els seus fundadors foren José Gaspar Maristany i Fernando Roig. El Museo Universal fou hereva de Semanario Pintoresco Español, la publicació de la qual va finalitzar precisament el 1857 i, a la vegada, una mena de germen de la revista La Ilustración Española y Americana, fundada el 1869.
El seu principal director va ser el periodista republicà Nemesio Fernández Cuesta, de qui Cecilio Alonso afirma que va portar la revista a creuar límits d'«intencionalitat política» per sobre del que es considerava normal en una revista il·lustrada d'art, literatura i ciència. A partir de 1865, la revista va tenir un important col·laborador en Gustavo Adolfo Bécquer. Entre els artistes gràfics, comptà amb aportacions de Valeriano Domínguez Bécquer, Bernardo Rico, Enrique Laporta, Francisco Laporta, Daniel Urrabieta, Francisco Ortego, Carlos Ribera,Federico Ruiz, Tomás Carlos Capuz o Joaquín Sierra y Ponzano, entre d'altres.
En paraules de Charnon-Deutsch, el sorgiment de la revista —al costat del de la seva successora, La Ilustración Española y Americana— «va suposar que Espanya veiés per fi "una revista espanyola il·lustrada que combinés notícies del dia a dia amb una visió monumental del seu passat nacional"» i segons Trancón Lagunas hauria format junt a Semanario Pintoresco Español i El Museo de las Familias «la trilogia de revistes més importants del segle [a Espanya] fins a la Revolució de 1868».

## Notes

* ↑ És important assenyalar que aquesta segona va celebrar el seu vint-i-cinquè aniversari en 1882, malgrat haver estat fundada en 1869, estant per tant relacionada la celebració amb l'any en què va aparèixer El Museo Universal, 1857; al període de publicació d'El Museo Universal fou sumada la trajectòria de la nova revista, el que deixa clara la gran relació entre ambdues publicacions. El Museo Universal fou adquirida de fet pel propietari de La Ilustración Española y Americana, Abelardo de Carlos.
* ↑ Aquesta col·laboració és citada per Márquez, sembla que signava sovint amb les seves inicials: «V. B.».
* ↑ Encara que Márquez cita Daniel Urrabieta, és possible que es tractés del seu pare, Vicente Urrabieta, ja que el primer va néixer en 1851, signava com «Vierge» i no com «Urrabieta» i segons la bibliografia consultada no treballà a penes per a publicacions a Espanya abans de marxar a França vers 1869-1870, com es pot veure en l'article corresponent.
* ↑ Cecilio Alonso cita «Carlos Ribera». A la Galería biográfica de artistas españoles del siglo XIX de Manuel Ossorio y Bernard, de 1868, només apareixen dos artistes amb el cognom «Ribera»: Carlos Luis de Ribera y Fieve i Juan Antonio Ribera, ambdós pintors, pel que és possible que Alonso es refereixi al primer.

## Referències

* 1 2 Trancón Lagunas, 1998, p. 49-50.
* ↑ Riego, 2001, p. 220.
* ↑ Riego, 2001, p. 219.
* 1 2 Riego, 2001, p. 158.
* ↑ Márquez, 2005, p. 190-191.
* 1 2 3 4 Alonso, 2013, p. 56.
* ↑ Alonso, 2013, p. 59.
* ↑ Navarro Martín, José Félix «Gustavo Adolfo Bécquer y la Feria de Sevilla». ABC, 30-04-1957, pàg. 11.
* 1 2 3 4 Márquez, 2005, p. 191.
* ↑ Rubio Jiménez, 2006, p. 378. «A partir de 1865 fueron relativamente frecuentes las viñetas firmadas con las iniciales de Valeriano Bécquer: "V. B." tanto en la revista como en el almanaque anual que repartía entre sus suscriptores El Museo Universal.».
* ↑ Ossorio y Bernard, 1868, p. 352.
* ↑ Ossorio y Bernard, 1868b, p. 152-162.
* ↑ Ossorio y Bernard, 1868, p. 118.
* ↑ Ossorio y Bernard, 1868b, p. 222.
* ↑ Charnon-Deutsch, 2008, p. 85.
* ↑ Trancón Lagunas, 2000, p. 66.

## Bibliografia

* Alonso, Cecilio «Las revistas de actualidad germen de la crónica literaria. Algunas calas en la evolución de un género periodístico entre 1845 y 1868». Anales de literatura española, 25, 2013, pàg. 45-67. ISSN: 0212-5889.
* Charnon-Deutsch, Lou. Hold That Pose: Visual Culture in the Late Nineteenth-Century Spanish Periodical (en anglès). Penn State Press, 2008. ISBN 9780271047140.
* Fraguas, Rafael «Grabados para un espejo social». El País [Madrid], 12-04-2012.
* Márquez, Miguel B. «D. Abelardo de Carlos y "La Ilustración Española y Americana"». Ámbitos: Revista internacional de comunicación, 13-14, 2005, pàg. 185-209. Arxivat de l'original el 2010-09-11. ISSN: 1139-1979 [Consulta: 30 agost 2015]. Arxivat 2010-09-11 a Wayback Machine.
* Ossorio y Bernard, Manuel. Galería biográfica de artistas españoles del siglo XIX. (en domini públic). 1. Madrid: Imprenta de Ramón Moreno, 1868.
* Ossorio y Bernard, Manuel. Galería biográfica de artistas españoles del siglo XIX. (en domini públic). 2. Madrid: Imprenta de Ramón Moreno, 1868.
* Riego, Bernardo. La construcción social de la realidad a través de la fotografía y el grabado informativo en la España del siglo XIX. Ed. Universidad de Cantabria, 2001. ISBN 9788481022872.
* Rubio Jiménez, Jesús. Pintura y Literatura en Gustavo Adolfo Bécquer. Fundación José Manuel Lara, 2006. ISBN 9788496556836.
* Rubio Jiménez, Jesús. Universidad de Zaragoza. La fama póstuma de Gustavo Adolfo y Valeriano Bécquer, 2011. ISBN 9788415031666.
* Trancón Lagunas, María Montserrat. «"El puñal" de Augusto Ferrán». A: Jaume Pont. El cuento español en el siglo XIX. Autores raros y olvidados. Universitat de Lleida, 1998, p. 47-56. ISBN 9788484095491.
* Trancón Lagunas, María Monserrat. Institució Alfons el Magnánim. La literatura fantástica en la prensa del romanticismo, 2000. ISBN 84-7822-331-2.

## Enllaços externs

* Exemplars d'El Museo Universal a la Biblioteca Virtual de Premsa Històrica del Ministeri d'Educació, Cultura i Esport d'Espanya
* Exemplars d'El Museo Universal a l'Hemeroteca Digital de la Biblioteca Nacional d'Espanya
* Exemplars d'El Museo Universal a la Biblioteca Virtual Miguel de Cervantes